kardosdrur/scandi-wiki huggingface dataset:
Ballum Sluse

Ballum Sluse er et sluseværk, der ved Brede Ås udløb indgår i Ballum-Astrupdiget og sammen med dette beskytter de bagvedliggende Ballum Enge mod oversvømmelse i tilfælde af stormflod. Den nærliggende Ballum Slusekro indgår i helheden. Slusen ligger i Tønder Kommune (indtil 2007 Bredebro Kommune) 3 km syd for Rømødæmningen.

Historie 
Slusens konstruktør var digeingeniør Hinrichs, mens selve anlæggelsen blev varetaget af firmaet Philip Holzmann & Co. Byggeriet gik i gang i 1914, men blev forsinket af 1. verdenskrig, der blev erklæret samme år. Store dele af anlægsarbejdet blev pålagt franske og russiske krigsfanger. 1915 stod det egentlige sluseværk færdigt. I 1920 blev området atter dansk ved Genforeningen.
Fra 1786 foregik færgefarten fra Bådsbøl-Ballum til Rømø. Omkring år 1900 sejlede man med motorfærge fra Skærbæk Brohoved nord for den nuværende dæmning; men senere flyttede færgeruten tilbage til Bådsbøl-Ballum, indtil den efter Genforeningen blev henlagt til den nybyggede Ballum Sluse, hvor der var blevet anlagt en anløbsbro. Herfra fortsatte færgefarten til Rømø fra 1923, indtil dæmningen blev indviet i 1948.

Natur 
I det omkringliggende landskab ved Ballum Sluse kan man se tusindvis gravænder, hjejler, grågæs og bramgæs, da dette er et rastested for dem. I området holder rovfugle, vadefugle og andefugle også til. Der forekommer sommetider også sæler.

Ballum-Astrupdiget 
Allerede i slutningen af 1700-tallet var det på tale at bygge diger for at beskytte Ballummarsken. I forbindelse med udskiftningen i 1830'erne var der ulemper på grund af det manglende dige, og i de yderste enge var nye anlæg som veje, broer og bevandingsmøller ubeskyttede ved højvande og stormfloder. Man havde anlagt et par sommerdiger, som dog ikke var tilstrækkelige; men efter en stormflod i 1904 tog den nye landråd Friedrich Rogge i Tønder fat på digeplanerne. Yderligere to stormfloder i henholdsvis 1909 og 1911 satte fart i tingene, og lokalt var det den senere digegreve Kresten Jensen, der fik sat gang i forhandlingerne. Digelaget for Ballum-Astrupdiget blev nedsat i 1914 for at løse det århundredlange problem med beskyttelsen af Ballummarsken. Der blev afholdt licitation i 1914, og derefter blev digebyggeriet sat i gang. Der var dog store problemer, dels på grund af stormfloder, dels på grund af 1. verdenskrig, som betød mangel på arbejdskraft. Der blev indforskrevet franske og russiske krigsfanger til arbejdet, som boede i en barak ved diget. I 1919 var byggeriet færdigt.

Se også 
 Ballum Slusekro

Kilder 
 Ballum Sluse beskrevet på Graenseforeningen.dk
 Dyrelivet ved Ballum Sluse beskrevet på Skarbak2.KivaWeb.dk

Sluser i Danmark
Bygninger, konstruktioner og anlæg i Tønder Kommune
Daniel Fonseca

Daniel Fonseca Garis (født 13. september 1969 i Montevideo, Uruguay) er en tidligere uruguayansk fodboldspiller, der spillede som angriber hos flere sydamerikanske og europæiske klubber, samt for Uruguays landshold. Af hans klubber kan blandt andet nævnes River Plate i Argentina samt Roma og Juventus i Italien.

Landshold 
Fonseca spillede i årene mellem 1990 og 1997 30 kampe for Uruguays landshold, hvori han scorede elleve mål. Han repræsenterede sit land ved VM i 1990 samt ved Copa América i 1995, hvor uruguayanerne vandt deres 14. sydamerikanske mesterskab.

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldspillere fra AS Roma
Fodboldspillere fra Juventus F.C.
Fodboldspillere fra Club Atlético River Plate
Fodboldspillere fra Club Nacional de Football
Personer fra Montevideo
Deltagere ved verdensmesterskabet i fodbold 1990
Gustavo Poyet

Gustavo Augusto Poyet Domínguez (født 15. november 1967 i Montevideo, Uruguay) er en tidligere uruguayansk fodboldspiller og nuværende cheftræner for Sunderland, der spillede som midtbanespiller hos flere europæiske klubber, samt for Uruguays landshold. Af hans klubber kan blandt andet nævnes spanske Real Zaragoza, Grenoble i Frankrig samt engelske Chelsea og Tottenham Hotspur.

Landshold 
Poyet spillede i årene mellem 1993 og 2000 26 kampe for Uruguays landshold, hvori han scorede tre mål. Han repræsenterede sit land ved Copa América i 1995, hvor uruguayanerne tog titlen for 14. gang.

Eksterne henvisninger 
 Footballdatabase.eu spillerinfo

Fodboldtrænere fra Uruguay
Fodboldspillere fra Uruguay
Fodboldspillere fra Grenoble Foot 38
Fodboldspillere fra Real Zaragoza
Fodboldspillere fra Chelsea F.C.
Fodboldspillere fra Tottenham Hotspur F.C.
Fodboldspillere fra Swindon Town F.C.
Personer fra Montevideo
Rubén Sosa

Ruben Sosa Arzaiz (født 25. april 1966 i Montevideo, Uruguay) er en tidligere uruguayansk fodboldspiller, der spillede som angriber hos flere sydamerikanske og europæiske klubber, samt for Uruguays landshold. Af hans klubber kan blandt andet nævnes Real Zaragoza i Spanien, Lazio og Inter i Italien, samt tyske Borussia Dortmund.

Landshold 
Sosa spillede i årene mellem 1984 og 1995 46 kampe for Uruguays landshold, hvori han scorede 19 mål. Han repræsenterede sit land ved VM i 1990 og var desuden med til at vinde Copa América i både 1987 og 1995.

Eksterne henvisninger 
 Footballdatabase.eu spillerinfo

Fodboldspillere fra Uruguay
Fodboldspillere fra Real Zaragoza
Fodboldspillere fra SS Lazio
Fodboldspillere fra FC Internazionale Milano
Fodboldspillere fra Borussia Dortmund
Fodboldspillere fra Club Nacional de Football
Personer fra Montevideo
Whitney Thompson

Whitney Thompson (26. september 1987) er en amerikansk model og vinder af tiende omgang af tv-showet America's Next Top Model.

Fotomodeller fra USA
Deltagere i America's Next Top Model
Vejen til El Dorado

Vejen til El Dorado, på engelsk The Road to El Dorado, er en amerikansk animeret eventyrkomedie fra 2000, der er instrueret af Eric Bergeron og Don Paul. Filmen er produceret af DreamWorks Animation og soundtracket dertil indeholder sange af Elton John, som er komponeret af Hans Zimmer.

Handling

Filmen tager sin begyndelse i det 16. århundrede i byen Seville i Spanien, hvor der fortælles om to mænd kaldet Tulio og Miguel. Under et spil med terninger vinder de et kort, som formodentlig kan vise vejen til El Dorado, den legendariske by af guld i Den Nye Verden. Uheldigvis bliver det opdaget, at Tulio og Miguel har snydt med deres terningespil og flygter som følge heraf med om bord på et af Hernán Cortés' skibe. Skibet har kurs mod Mexico, men Tulio og Miguel bliver undervejs opdaget som værende blinde passagerer. Det lykkes dem at stikke af fra skibet med hjælp fra Cortés' hest Altivo og opdager ved et tilfælde selv den hemmelige by El Dorado under deres flugt. Her vokser deres problemer sig blot endnu større, da Tulio og Miquel fejlagtigt bliver betragtet som værende guder af byens befolkning.

Medvirkende

Eksterne henvisninger 
 

Komediefilm fra USA
Animationsfilm fra USA
José Nasazzi

José Nasazzi Yarza (24. maj 1901 – 17. juni 1968) var en uruguayansk fodboldspiller, der var anfører på det uruguayanske landshold, der vandt guld ved den allerførste VM-slutrunde nogensinde, VM i 1930. Han var desuden med til at vinde Copa América i både 1923, 1924, 1926 og 1935, samt OL i både 1924 i Paris og 1928 i Amsterdam.

Eksterne henvisninger 

 Spillerinfo 

Fodboldspillere fra Uruguay
Verdensmestre i fodbold
Fodboldspillere fra Club Nacional de Football
Personer fra Montevideo
Inhuman Rampage

Inhuman Rampage er et album af speed-Metal bandet DragonForce, udgivet 2006. Det indeholder bandets mest populære single Through the Fire and Flames.

Numre 

Album fra 2006
DragonForce
Obdulio Varela

Obdulio Jacinto Muiños Varela (20. september 1917 – 2. august 1996) var en uruguayansk fodboldspiller, der var anfører på det uruguayanske landshold, der sensationelt vandt guld ved VM i 1950 i Brasilien, efter den legendariske finalesejr over værtsnationen. Han var desuden med til at nå semifinalerne ved VM i 1954 og at vinde Copa América i 1942.

Eksterne henvisninger 
 Spillerinfo

Fodboldspillere fra Uruguay
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Verdensmestre i fodbold
Fodboldspillere fra Club Atlético Peñarol
Personer fra Montevideo
Bearforce 1

Bearforce 1 er et dancemusic boyband fra Holland. Deres single "Bearforce 1" blev # 20 på LOGO TV's seneste Ultimate Queer Video Countdown . De har også udgivet andre singler, hvoraf mange er medleys, og er tilgængelige online.

Singlen Bearforce 1 er også populær blandt mange bloggere..

Bearforce 1 blev genforenet i 2015, og udgav i den forbindelse deres ny single "Action Man", som er tilgængelig på deres YouTube channel Bearforce1

Medlemmer 
 Robert Brown (2006-2009)
 Yuri (2006-2009)
 Peter Gerrist (2008-2009)
 Konstantinos Zouganelis (2008-2009)
Tidligere medlemmer
 Ian Turnel (2006-2008)
 Peter Johanson (2006-2008)
 Eddi (2007-2008)

De har udgivet singlerne Bear force one, Shake That Thing, og Christmas is here

Diskografi 
Singler
 2007: "Bearforce 1"
 2007: "Christmas Is Here" (reached #28 in Dutch Singles Chart)
 2008: "Shake That Thing"
 2014: "Action Man"

Referencer

Eksterne henvisninger 
 

Musikgrupper fra Nederlandene
Musikgrupper fra 2006
Boybands
Abel Balbo

Abel Eduardo Balbo (født 1. juni 1966 i Villa Constitución, Argentina) er en tidligere argentinsk fodboldspiller og nuværende træner, der spillede som angriber hos flere klubber i Argentina og Europa, samt for Argentinas landshold. Af hans klubber kan blandt andet nævnes River Plate og Boca Juniors i hjemlandet samt italienske Udinese og Roma.

Landshold 
Balbo spillede i årene mellem 1989 og 1998 37 kampe for Argentinas landshold, hvori han scorede elleve mål. Han repræsenterede sit land ved både VM i 1990, VM i 1994 og VM i 1998, samt ved Copa América i 1989 og 1995.

Eksterne henvisninger 
 Footballdatabase.eu spillerinfo

Fodboldtrænere fra Argentina
Fodboldspillere fra Argentina
Fodboldspillere fra Newell's Old Boys
Fodboldspillere fra Club Atlético River Plate
Fodboldspillere fra Udinese Calcio
Fodboldspillere fra AS Roma
Fodboldspillere fra Parma FC
Fodboldspillere fra ACF Fiorentina
Fodboldspillere fra Boca Juniors
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Klarinetkoncert (Nielsen)

Carl Nielsens Klarinetkoncert op. 57 er hans sidste store orkestrale værk. Den er skrevet i 1928 til den danske klarinetist Aage Oxenvad.

Tilblivelse 
Da Carl Nielsen i 1921 hørte Københavns Blæserkvintet øve noget musik af Mozart besluttede han sig for, at han ville skrive en Blæserkvintet til gruppen, og efterfølgende skrive en koncert til hver af de fem. Desværre nåede han kun at skrive klarinetkoncerten og en fløjtekoncert.

Han gik i gang med denne koncert i foråret 1928 og var færdig den 15. august samme år. I koncerten er der en kamp mellem tonearterne F-dur og E-dur med F-dur som den "vindende". Koncerten er kendt for sit suveræne samspil mellem klarinet og orkester.

Den første opførelse fandt sted ved en privatkoncert den 14. september 1928 i Carl Johan Michaelsens sommerhus i Humlebæk, men fik sin "egentlige" uropførelse den 11. oktober hvor den blev voldsomt kritiseret. I aviserne stod der bl.a. at hvis dette skulle kaldes den nye musik "vil de kommende generationer ikke få det behageligt i koncertsalene", og at "selv et moderne indstillet øre må have følt pine under oplevelsen." I dag betragtes koncerten som det mest ypperlige efter Mozarts Klarinetkoncert, og stort set alle soloklarinetister har den på deres repertoire. Carl Nielsens senere værker er mere fintfølende og kræver ikke så mange musikere for at spille dem. Således er klarinetkoncerten kun skrevet for 2 Fagotter, 2 Horn i F, Lilletromme og strygere og selvfølgelig soloklarinetten i A.

Litteratur

Eksterne links 

 Link til Carl Nielsen Udgavens praktisk/videnskabelige digitale udgave:
 Koncert for Klarinet og Orkester, Op. 57

Kompositioner af Carl Nielsen
Musik fra Danmark
Musik i 1928
Marcelo Salas

José Marcelo Salas Melinao (født 24. december 1974 i Temuco, Chile) er en tidligere chilensk fodboldspiller, der spillede som angriber hos flere sydamerikanske og europæiske klubber, samt for Chiles landshold. Af hans klubber kan blandt andet nævnes River Plate i Argentina samt Lazio og Juventus i Italien.

Salas blev i 1997 kåret til Årets Fodboldspiller i Sydamerika.

Landshold 
Salas spillede i årene mellem 1994 og 2007 71 kampe for Chiles landshold, hvori han scorede hele 37 mål. Han repræsenterede sit land ved VM i 1998 samt ved Copa América i 1995 og 1999.

Eksterne henvisninger 

Fodboldspillere fra Chile
Fodboldspillere fra Club Atlético River Plate
Fodboldspillere fra SS Lazio
Fodboldspillere fra Juventus F.C.
Personer fra Temuco
Deltagere ved verdensmesterskabet i fodbold 1998
Mcadd

MCADD er en defekt i fedtforbrændingen, der gør, at de mellemlange kæder i det fedt, man spiser, ikke kan forbrændes. 
Det betyder derfor noget, hvad man spiser, og hvor ofte man spiser. Populært sagt hører MCADD med i familien af stofskiftesygdomme.
 
MCADD står for:
Mellemkædet Acyl-CoA Dehydrogenase Defekt (på dansk) 
eller Medium-chain acyl-coenzyme A dehydrogenase deficiency (på engelsk).

I Danmark bliver alle spædbørn screenet for MCADD i deres 48-72. levetime. Behandlede børn har gode prognoser. Alle børn med MCADD i Danmark er tilknyttet Center for sjældne handicaps på Rigshospitalet. Der er (2009) ca. 60 familier med MCADD i Danmark, og tallet øges med ca. 3-6 familier om året.

Behandlingen af MCADD kræver, at man overholder visse diæt- og fasteregler og især, at man ved, hvad der skal gøres, når barnet bliver sygt (af helt almindelige børnesygdomme, vira, infektioner ...)

Eksterne henvisninger 
Rigshospitalets side om Mcadd
Mcadd-foreningens hjemmeside

Sygdomme
Miramax

Miramax (tidligere Miramax Films) er et selvstændigt filmselskab, der har ligger under Filmyard Holdings siden december 2010 og både producerede og distributerede for sine egne og for andre film. Det lå under The Walt Disney Company fra 1993 til 2010, hvor det blev lukket ned den 28. januar.

Udvalgte film 
The Pope Must Die (1991) (co-produktion med FilmFour og Palace Pictures)
Enchanted April (1992) 
Sarafina (1992) (co-produktion med Hollywood Pictures)
Reservoir Dogs (1992) (co-produktion med LIVE Entertainment)
The Piano (1993) 
Clerks. (1994)
Bullets Over Broadway (1994) 
The Crow (med Dimension Films) (1994)
Through the Olive Trees (1994)
Pulp Fiction (1994)
Mallrats (1995)
Fresa y Chocolate (1995)
Priest (1995)
Trainspotting (1996)
Den engelske patient (1996)
Chasing Amy (1997)
Her Majesty, Mrs. Brown (1997)
Welcome to Sarajevo (1997)
The Big One (1998)
Playing by Heart (1998)
Shakespeare in Love (med Universal Pictures) (1998)
Dogma (1999)
She's All That (1999)
Holy Smoke! (1999)
My Life So Far (1999)
The Talented Mr. Ripley (with Paramount Pictures) (1999)
Bounce (2000)
Bridget Jones's Dagbog (med Universal Pictures, StudioCanal og Working Title Films) (2000)
Jay and Silent Bob Strike Back (2001)
Amélie (2001)
The Others (2001)Kate & Leopold (2001)40 Days and 40 Nights (med Universal Pictures, StudioCanal og Working Title Films) (2002)Confessions of a Dangerous Mind (2002)Frida (2002)Gangs of New York (2002)The Hours (with Paramount Pictures) (2002)Chicago (2002)Cold Mountain (2003) Kill Bill: Volume 1 (2003)The Aviator (co-produktion med Warner Bros.) (2004)Kill Bill: Volume 2 (2004)Bridget Jones - På randen af fornuft (med Universal Pictures, StudioCanal og Working Title Films) (2004)Dirty Dancing: Havana Nights (2004)Ella Enchanted (2004)Infernal Affairs (2004) Hero (2004) Finding Neverland (2004)Shall We Dance? (2004)Cinderella Man (med Universal Pictures) (2005)Kinky Boots (2005)The Brothers Grimm (2005)Clerks 2 (2006)Scary Movie 4 (with Dimension Films) (2006)The Queen (co-production with Pathé and Granada Productions) (2006)Gone Baby Gone (co-production with The Ladd Company) (2007)No Country for Old Men (with Paramount Vantage) (2007)There Will Be Blood (with Paramount Vantage) (2007)Blindness (2008)Happy-Go-Lucky (2008) (co-production with Summit Entertainment, Ingenious Film Partners and Film4)The Boy in the Striped Pyjamas (2008)Doubt (2008)Adventureland (2009)
Cheri (2009)
Sin City: A Dame to Kill For (2014)

Referencer

Eksterne henvisninger 
 
 Miramax From Box Office Mojo

Etableret i 1979
Filmselskaber fra USA
Lifeforce Records

Lifeforce Records er et tysk uafhængigt pladeselskab, som blev grundlagt i 1995.

Kunstnere

Nuværende bands 
 At The Soundawn
 Burning Skies
 By Night
 Deadlock
 Destinity
 Hand To Hand
 Hell Within
 Last Winter
 Left To Vanish
 Light Pupil Dilate
 Miseration
 Nahemah
 Name
 Nightrage
 One Without
 Raintime
 Raunchy
 Seneca
 The Blackout Argument
 The Faceless
 The Psyke Project
 This Or The Apocalypse
 War From A Harlots Mouth

Tidligere bands 
 All That Remains
 Between The Buried And Me
 Beyond The Sixth Seal
 Caliban
 Cataract
 Cipher System
 Deadsoil
 Death Before Disco
 Destiny
 End This Day
 Endstand
 Enforsaken
 Fall Of Serenity
 Fear My Thoughts
 Heaven Shall Burn
 Herod
 Intronaut
 Liar
 Mindfield
 Sunrise
 The Underwater
 The Year Of Our Lord
 Trivium
 Withered

Eksterne henvisninger 
 http://www.lifeforcerecords.com

Etableret i 1995
Pladeselskaber fra Tyskland
Stig Vindeløv

Stig Vindeløv (25. september 1932 – 25. december 2008) var uddanet pilot, formand for Bølgekraftforeningen, lærer og opfinder.
Ved flykatastrofen ved Kastrup 16. juli 1960, hvor han var pilot, mistede han førligheden og valgte derefter at blive lærer. Han var lærer i Nordsjælland. Han gik i slutning af 1980'erne i samarbejde med Nordisk Folkecenter for Vedvarende Energi og deltog i udvikling af især bølgekraft.

Referencer 

Opfindere fra Danmark
Piloter fra Danmark
Englands metropolitan og non-metropolitan counties

Metropolitan og non-metropolitan counties er et af de fire niveauer blandt Englands administrative enheder, som anvendes i lokalstyret uden for Greater London. Oprindelig bestod alle metropolitan og non-metropolitan counties af flere distrikter, havde flere countyråd og var også lieutenancy-counties. Senere ændringer i lovgivningen i 1980'erne og 1990'erne tillod counties uden countyråd og "enhedlig myndighed"-counties bestående af et enkelt distrikt. Lieutenancy-counties er nu defineret særskilt, baseret på metropolitan og non-metropolitan counties. I 2009 var der yderligere strukturelle ændringer i nogle områder.

Englands nuværende metropolitan og non-metropolitan counties 

* enhedlig myndighed (unitary authority)
† metropolitan county (intet countyråd)
‡ non-metropolitan county uden countyråd
¹ "administrativt område" og region (ikke et county).

1974-1996 

Metropolitan og non-metropolitan counties
Englands administrative counties

Administrative counties var et niveau blandt Englands administrative enheder, som blev anvendt i lokalstyret fra 1889 til 1974. De blev etableret i loven Local Government Act 1888 og afskaffet i loven Local Government Act 1972. De administrative counties blev erstattet af metropolitan og non-metropolitan counties, som der, noget fejlagtigt, ofte bliver refereret til som administrative counties.

Historie 
De administrative counties fandtes ikke før 1889, se Englands historiske counties for de engelske counties tidligere historie.

1890-1965

1965-1974 
Kortet viser county boroughs umiddelbart før 1974.

Ekstern henvisning 

 De engelske counties' historie

Administrative counties

eo:Angla provinco
Sammenslutningen af Danske Småøer

Sammenslutningen af Danske Småøer - også kaldet Ø-sammenslutningen - er en sammenslutning af en række mindre danske øer stiftet i 1974 af 18 øer. I dag (2022) har foreningen 27 øer som medlemmer. Fælles for øerne er, at de har mindre end 1.200 beboere, er uden broforbindelse og ikke er egen kommune.

Formandskab og bestyrelse

Formand og bestyrelse 
Foreningens formand er Kirsten Sydendal, Fejø

Næstformand er Bjarne Jepsen, Aarø

Den øvrige bestyrelse 
Birte Harritsø, Femø

Dorte Christensen, Fur

Flemming Christensen, Avernakø

Jørn Højer-Pedersen, Omø

Mogens Windeleff, Lyø

Søren Svennesen, Barsø

Aktiviteter 
Ø-sammenslutningen arbejder bl.a. for regelmæssig færgedrift, adgang til skoler og sundhedstilbud og god bredbånds- og mobildækning på småøerne. Desuden arbejder foreningen for at fremme bosætning, turisme og erhverv, og deler viden mellem øerne, så gode eksempler og idéer bliver spredt.

Ø-Posten 
Sammenslutningen af Danske Småøer udgiver bladet Ø-posten, der sendes til de 27 småøer, samt til støttemedlemmer og samarbejdspartnere.

Bladet udkommer 4 gange om året og er typisk på 20-24 sider.

Ø-pas 
Blandt de tiltag, sammenslutningen har gennemført, er etableringen i 2016 af et ø-pas, der promoverer medlemsøerne samt otte andre (lidt større) øer over for turister. Ø-passet skal gøre det attraktivt for turisterne at besøge flere øer. Dette foregår ved flere tiltag:
 Ensartede beskrivelser af basale forhold om øen, heriblandt hvordan man kommer dertil (færgeforbindelser).
 Mulighed for at konkurrere med andre turister om at besøge flest øer (afkrydsning, let adgang til sociale medier).
 QR-koder til dokumentation af besøg på øerne.
 Præmieudtrækninger i forbindelse med brug af de sociale medier.

Ø-passet var i 2016 en forsøgsordning, som sammenslutningen efterfølgende fik bevilget midler af erhvervsministeriet til at videreudvikle til 2017. Midlerne går blandt andet til engelsk- og tysksprogede versioner samt promovering i udlandet. Ø-passet blev pr. 1. februar 2018 overdraget til Landdistrikternes Fællesråd.

Medlemmer 
De 27 medlemmer er (ultimo 2016):

 Agersø
 Anholt
 Askø
 Avernakø
 Barsø
 Birkholm
 Bjørnø
 Baagø
 Drejø
 Egholm
 Endelave
 Fejø
 Femø
 Fur
 Hjarnø
 Hjortø
 Lyø
 Mandø
 Nekselø
 Omø
 Orø
 Sejerø
 Skarø
 Strynø
 Tunø
 Venø
 Aarø

De otte øer, der herudover deltager i ø-pas-samarbejdet er:
 Als
 Bornholm
 Fanø
 Langeland
 Livø
 Læsø
 Samsø
 Ærø

Referencer

Ekstern henvisning 
 Sammenslutningen af Danske Småøer
 Sammenslutningen af Danske Småøers facebook-side

Foreninger fra Danmark
Etableret i 1974
Draget

Draget eller Drejet er navn på lave landtunger (drag) flere steder i Danmark, der forbinder to landområder. Navnet skyldes at man kan trække (drage) skibe over i stedet for at sejle udenom.

Det mest kendte er Draget mellem Thyholm og det øvrige Thy. Landtungen er 400-600 meter bred og rummer hovedvej 11 og Thybanen. Den norske kong Harald Hårderåde skal have ladet sine skibe trække over her, da han var forfulgt af en dansk flåde.

Draget (tysk: Drei) findes også i Holnæs i Sydslesvig.

Se også
Næs (halvø)
Odde

Kyst- og havlandskabsformer
Thisted Kommunes geografi
Struer Kommunes geografi